stanford-oval/wikipedia huggingface dataset:
אשרת שהם
הערות שוליים

↑  נהגה: אוֹשרת, הכתיב במשקל צָפְנַת.
↑  תוכנית העתודה לסגל הבכיר המוביל – מחזור ח'
↑  גל ניסים, ‏המדינה מערערת על החלת זכויות פנסיוניות על "עובד בשירות המדינה", באתר גלובס, 3 בדצמבר 2001
↑  אביעד גליקמן, שני מאסרי עולם לרוצח הילדה ליפז חימי, באתר ynet, 24 בספטמבר 2008
↑  אביעד גליקמן, מאסר עולם ו-80 שנה למשלח רוצחי השר זאבי, באתר ynet, 22 בספטמבר 2008
↑  אמרי סדן, אם שליסל לא היה בעל חזות חרדית הוא היה נורה, באתר nrg‏, 20 במרץ 2016
↑  "אליאור חן היה האב הרוחני של ההתעללות בילדים", באתר ישראל היום, 15 במרץ 2012; פוסט של אשרת שהם ברשת החברתית פייסבוק, בעמוד הפייסבוק של פרקליטות המדינה
↑  גלעד כהן, אחרי כמעט 30 שנה: הנאשם הודה ברצח ורדית בקרקנוט וירצה מאסר עולם, באתר ynet, 10 ביולי 2022
↑    שלמה פיוטרקובסקי, ‏ארבעה חודשי עבודות שירות לחתן מ"חתונת השנאה", בעיתון מקור ראשון, 23 באפריל 2023
↑    שלמה פיוטרקובסקי, ‏הפרקליטות ערערה על עונשו של גופשטיין – ורמזה שיש לגזור עליו מאסר, בעיתון מקור ראשון, 17 ביולי 2024
↑  דבריה בוועדה לקידום מעמד האישה ושוויון מגדרי, בעמוד "תומכים בנפגעי הרב טאו", 26 במרץ 2024
↑  גיא עזרא, ‏האם השכולה נבחרה לפרקליטת מחוז ירושלים, באתר "סרוגים", 17 בפברואר 2025
↑  עוזי ברוך, הפרקליטה שניסתה להעביר סמים תשאר במעצר, באתר ערוץ 7, 23 בדצמבר 2007
↑  ציוץ של כאן חדשות ברשת החברתית X, 24 בדצמבר 2019
↑  אביעד גליקמן, ynet, 6 שנות מאסר לישראל ולס שהרג את בנו, באתר כלכליסט, 18 בנובמבר 2008; אביאל מגנזי, המאבטח הנאשם ברצח בכותל ירה בעבר בנער, באתר ynet, 31 ביולי 2013; דניאל דולב‏, שלוש העדויות הנוספות לא עזרו: מדוע נסגר התיק נגד הרב המטפל?, באתר וואלה, 25 ביוני 2018
↑  לדוגמה: נחשפו בוועדה נתוני הפרקליטות על פגיעות מיניות, 18 בנובמבר 2024, באתר הכנסת; הוועדה הבין-משרדית לבחינת הטיפול בנפגעי עבירות מין בהליך הפלילי – דין וחשבון, טבת התש"ף דצמבר 2019, עמ' 31
↑  אשרת שהם באתר ברית אמונים
↑  ציוץ של אבישי גרינצייג ברשת החברתית X, 17 בפרואר 2025; גיא עזרא, ‏האם השכולה נבחרה לפרקליטת מחוז ירושלים, באתר "סרוגים", 17 בפברואר 2025
↑    אביטל הוכשטיין, ‏עומדים שבעה: דברים שלמדתי מהוריו של יובל שהם, בעיתון מקור ראשון, 8 בינואר 2025;  יעל פרידסון, במשך 15 חודשים הם חששו מבוא המודיעים לביתם. השבוע פגשו אותם בבסיס של בנם, באתר הארץ, 1 בינואר 2025
↑   יעל פרידסון, "אם אנחנו רוצים מדינה חופשית, גם המוכשרים צריכים לשלם מחיר כואב", באתר הארץ, 30 בדצמבר 2024
↑  בין "קהילה מרוצה" ל"קהילה מוטרדת" / אשרת שהם ויאיר פורסטנברג - נאמני תורה ועבודה, באתר נאמני תורה ועבודה, ‏11 במרץ 2010; שבתי בנדט‏, תעלה ותבוא: המניינים השוויוניים הראשונים בארץ, באתר וואלה, 8 באוקטובר 2012
↑    גילעד גולדברג, ‏כריזמה, קיגל וטון רגישות: גבאים מכל רחבי הארץ על הדרך לנהל בית כנסת, בעיתון מקור ראשון, 6 באוקטובר 2023;  שירה קדרי־עובדיה, בקהילות דתיות ברחבי הארץ מתלבטים איך לחגוג את שמחת תורה כשהלב שבור, באתר הארץ, 16 באוקטובר 2024
אצטדיון רולאן גארוס

| --- | --- |

 מידע כללי
 סוג:  אצטדיון טניס, אולם ספורט 
 על שם:  רולאן גארוס 
 כתובת:  הרובע השישה-עשר של פריז 
 מיקום:  הרובע השישה-עשר של פריז 
 מדינה:  צרפת 
 בעלים:  עיריית פריז 
 הקמה ובנייה
 תקופת הבנייה:  ?–1928
 תאריך פתיחה רשמי:  1928 
 
 קואורדינטות:  48°50′47″N 2°14′58″E﻿ / ﻿48.846282°N 2.249374°E﻿ / 48.846282; 2.249374
 www.rolandgarros.com
  (למפת פריז מוגדלת) אצטדיון רולאן גארוס(למפת פריז רגילה) אצטדיון רולאן גארוס
 
מגרש פיליפ שאטרייה, המגרש המרכזי בקומפלקס
מפת קומפלקס המגרשים
אצטדיון רולאן גארוס (בצרפתית: Stade Roland-Garros) הוא קומפלקס אצטדיוני טניס בפריז, צרפת. האצטדיון מארח מדי שנה את טורניר הגראנד סלאם אליפות צרפת הפתוחה, שנקראת בציבור בדרך כלל על שם האצטדיון. הוא קרוי על שם רולאן גארוס, טייס קרב צרפתי ממלחמת העולם הראשונה.
הקומפלקס נבנה ב-1928 במטרה לארח את גמר גביע דייוויס 1928 והוא כולל כיום 20 מגרשים בעלי משטח חימר.
המשטח

המגרשים בנויים בכמה שכבות. השכבה התחתונה ביותר עשויה בטון ועליה כ-90 ס"מ של חול. מעליו מונחים כ-15 ס"מ של סלע געשי ומעליה כ-7.6 ס"מ של אבן גיר שעליה יוצרים את משטח החימר בשביל המשחקים. את החימר מכינים על ידי ריסוק של לבנים אדומות בעזרת מכבש עפר על המגרש עצמו. לאחר מכן שופכים מים על אבקת הלבנים וחוזרים על הפעולה עד ליצירת שכבה דחוסה בעובי של כמה מילימטרים שמכסה את כל המגרש. המטרה היא ליצור שכבה שתהיה עמוקה מספיק כך שיוותרו עליה סימני עקבות של נעלי השחקנים ופגיעת כדורים, אך לא עמוקה מדי, ברמה שעשויה לגרום להחלקת השחקנים. לפני ובמהלך משחקים, מעבירים שרשאות מתכת על גבי המשטח כדי להחליקו.
המגרשים

שלושת המגרשים הראשיים הם:
המגרשים > מגרש פיליפ שאטרייה

המגרש נבנה ב-1928 ומאז משמש כמגרש הגדול והמרכזי. הוא בעל תפוסה של 14,840 מקומות לצופים, מלבד מקומות ששמורים לעיתונות ולתקשורת. עד 2001 נקרא המגרש המרכזי, ואז קיבל את שמו החדש על שם נשיא התאחדות הטניס הצרפתית. ארבעת היציעים מכונים ארבעת המוסקטרים והם קרויים על שמות ארבעה טניסאים צרפתים שזה היה כינויים: ז'אן בורוטרה, רנה לקוסט, אנרי קושה וז'אק בריניון, שבעיקר בזכותם החזיקה צרפת בגביע דייוויס מ-1927 עד 1933. מונומנט לזכר רצף הניצחונות הזה ניצב בין מגרש שאטרייה למגרש מס' 1. מ-2018 המגרש עבר בינוי מקיף שהושלם ב-2020 וכולל כעת גם גג נפתח שניתן לסגור בעת גשמים.
המגרשים > מגרש סוזן לנגלן

המגרש נבנה ב-1994 ובו כ-10,000 מקומות ישיבה. בתחילה הוא נקרא מגרש A וב-1996 נקרא על שם סוזן לנגלן, טניסאית צרפתייה שהייתה מגדולות הטניסאיות בעולם. במגרש קיימת מערכת תת-קרקעית ייחודית לשמירה על לחות המשטח. האצטדיון מיועד לקבל עד סוף 2023 קירוי עם גג נפתח ומיועד לארח באולימפיאדת פריז 2024 את תחרויות האיגרוף.
המגרשים > מגרש סימון מתייה

המגרש נבנה ב-2019 ומכיל 5,000 מקומות. הוא נקרא על שם סימון מתייה. למגרש 4 חזיתות זכוכית כפולות הפועלות כחממות ובהן צמחים מארבע יבשות. המגרש ממוקם במתחם הגן הבוטני הסמוך לרולאן גארוס.
המגרשים > מגרש מס' 1

המגרש נבנה ב-1980 ובו 3,800 מקומות ישיבה שהיו מסודרים ביציע עגול סביב המגרש, בניגוד ליציעים המקובלים בצורת מלבן. הוא נהרס בשנת 2019, לאחר שהושלמה בנייתו של המגרש החדש, מגרש סימון מתייה.
הערות שוליים

↑  על המשטח באתר הניו יורק טיימס
↑  באתר רולאן גארוס
↑  על המונומנט (בצרפתית)
↑  באתר רולאן גארוס
↑  באתר רולאן גארוס
ננסי דרו (סדרת טלוויזיה)

| --- | --- |

כותרת הפתיחה
 מבוסס על:  הדמות "ננסי דרו" מאת אדוארד סטרטמאייר
 סוגה:  דרמת נעורים מתח אימה על-טבעית
 יוצרים:  ג'וש שוורץ סטפני סאבאג'
 שחקנים:  קנדי מקמאן טונג'י קאסים אלכס סקסון ליה לואיס מדיסון ג'ייזאני סקוט וולף אלווינה אוגוסט
 ארץ מקור:  ארצות הברית 
 שפות:  אנגלית 
 מספר עונות:  4 
 מספר פרקים:  62 (נכון ל־23 באוגוסט 2023) 
 הפקה
 מפיקים בפועל:  ג'וש שוורץ סטפני סאבאג'
 חברת הפקה:  Fake Empire Productions CBS Television Studios
 הפצה:  CBS מדיה ונצ'רס 
 אתר צילומים:  ונקובר 
 טכניקת צילום:  מצלמה יחידה 
 אורך פרק:  40–44 דקות
 שידור
 רשת שידור:  The CW 
 רשת שידור בישראל:  Yes Drama
 תקופת שידור מקורית:  9 באוקטובר 2019 – 23 באוגוסט 2023
 תקופת שידור בישראל:  18 בפברואר 2020 – 23 באוגוסט 2023
 קישורים חיצוניים
 אתר רשמי
 דף התוכנית ב-IMDb
 
ננסי דרו (באנגלית: Nancy Drew) היא סדרת טלוויזיה אמריקאית מסוגת דרמת מתח לנעורים שפותחה על ידי היוצרים ג'וש שוורץ וסטפני סאבאג' ומבוססת על דמותה של ננסי דרו מאת אדוארד סטרטמאייר. בינואר 2019 רשת "The CW" הזמינה פיילוט לסדרה, ובמאי 2019 הזמינה הרשת את הסדרה.
עונתה הראשונה של הסדרה עלתה לשידור ב-9 באוקטובר 2019, ובישראל, היא עלתה לשידור ב-18 בפברואר 2020 בערוץ Yes Drama. בינואר 2020, הסדרה חודשה לעונה שנייה שעלתה לשידור ב-20 בינואר 2021, ובישראל, היא עלתה לשירות YesVOD ב-25 בינואר 2021, ולערוץ Yes Drama ב-25 בפברואר 2021. ב-22 במרץ 2022, נמסר כי הסדרה חודשה לעונה רביעית ואחרונה.
תקציר העלילה

לאחר שסיימה את התיכון, הבלשית בת ה-18, ננסי דרו, מוכנה ליהנות מהקיץ האחרון שלה בעיירה הקטנה בה גדלה כל חייה לפני שתעזוב לאוניברסיטה, אך כאשר מתרחשת טרגדיה משפחתית שמאלצת אותה לדחות את עזיבתה לעוד שנה, ננסי מוצאת את עצמה מעורבת במקרה רצח אפל בעל אלמנטים על-טבעיים שרק מדרבנים אותה להמשיך לחקור עד שהיא חושפת סודות איומים שהוסתרו במשך זמן רב.
צוות השחקנים והדמויות > דמויות ראשיות

קנדי מקמאן – ננסי דרו, נערה מתבגרת ובלשית מבריקה לשעבר שמבקשת לשים את עברה מאחוריה, אך מוצאת את עצמה נשאבת בעל כורחה לתיק רצח הקשור למשפחתה ונאלצת לחדש את הקריירה הישנה שלה בסיוע חבריה הקרובים. בסיום העונה הראשונה, ננסי מגלה שהיא למעשה בת למשפחת הדסון העשירה והמושחתת.
ליה לואיס – ג'ורג'יה "ג'ורג'" לי-יון פאן , יריבתה הוותיקה של ננסי מהתיכון ומנהלת הדיינר המקומי, שאותו היא קונה אחר כך בעזרתו של ניק. חברה ב"צוות דרו".
לואיס מגלמת גם את דמותה של אודט למאר (עונה 2), רוח נקמנית השוכנת בגופה של ג'ורג'.
מדיסון ג'ייזאני – בס טוראני-מרווין, נערה עירונית בעלת עבר מסתורי שעובדת כמלצרית לצדה של ננסי בדיינר של ג'ורג' וחברה ב"צוות דרו".
טונג'י קאסים – נד "ניק" ניקרסון, אסיר לשעבר ושחקן פוטבול שמנהל כעת מוסך לתיקון רכב. בן זוגה לשעבר של ננסי וחבר ב"צוות דרו", שבהמשך הופך לבן זוגה של ג'ורג'.
אלכס סקסון – אייס, מדיח הכלים והטבח של הדיינר של ג'ורג', המשתמש בכישורי הפצחנות שלו על מנת לסייע ל"צוות דרו" ובשלב מתקדם יותר הופך למושא אהבתה של ננסי.
אלווינה אוגוסט – קארן הארט (עונה 1), בלשית במשטרת הורסשו ביי, אשר יוצאת עם קרסון דרו, אך מאוחר יותר מפוטרת ונעצרת בשל הפרעה לחקירה משטרתית.
ריילי סמית' – ראיין הדסון, בן למעמד העליון של הורסשו ביי ובעלה של קורבן הרצח טיפאני הדסון, שדרכיו מצטלבות שוב ושוב עם ננסי במסעו לגזול את השליטה בהונה של משפחתו מהוריו, שמתייחסים אליו כנחות. בסוף העונה הראשונה, מתגלה כי הוא אביה הביולוגי של ננסי דרו וכי אמה הייתה לוסי סייבל, אהובתו.
סקוט וולף – קרסון דרו, עורך דין פלילי ואביה האלמן של ננסי, שניסיונותיו להתחבר עם ננסי מאז מות אמה כשלו. בהמשך מתגלה כי קרסון ואשתו, קתרין, אימצו בסתר את ננסי בהתאם לרצונוה של אמה הביולוגית.
צוות השחקנים והדמויות > דמויות משניות

אריה לי – טד פאן, אחת מאחיותיה הצעירות של ג'ורג'.
אנתוני נטלי – טום, אביו החירש של אייס ופקד משטרת הורסשו ביי לשעבר.
קייטי פינדליי – ליסבת (עונות 1–2), אישה שעובדת עבור משפחת הדסון ומושא אהבתה של בס, שעובדת בחשאי עבור משטרת המדינה.
טריל רות'רי – סיליה הדסון (עונות 1–2), אמו של ראיין ואשתו של אוורט.
מרטין דונובן (עונה 1) / אנדרו איירלי (עונה 2) – אוורט הדסון, אביו של ראיין ובעלה של סיליה, וצאצא לאחת מהמשפחות המייסדות של הורסשו ביי.
ג'ודית מקסי – דיאנה מרווין (עונות 1–2), דודתה העשירה של בס וצאצאית לאחת מהמשפחות המייסדות של הורסשו ביי
ליזה לפירה – ויקטוריה פאן (עונה 1; אורחת בעונה 2), אמה האלכוהוליסטית של ג'ורג', שלה חוש לתורת הנסתר.
אדם ביץ' – פקד מקגיניס (עונה 1), מפקד משטרת הורסשו ביי, שסולד מכישרונה של ננסי להתערב בחקירות המשטרה, אך עוזר לה בכל זאת.
סטפני ואן דייק – רוחה של לוסי סייבל (עונה 1) , נערה שנהרגה 19 שנים לפני אירועי העונה הראשונה, שמתגלה בהמשך כאהובתו של ראיין הדסון וכאמה הביולוגית של ננסי דרו.
את דמותה של לוסי סייבל בעודה בחיים מגלמת ליזי בויז.
סיניד קארי – טיפאני הדסון (עונה 1), אשתו של ראיין שנרצחת בתחילת העונה הראשונה על ידי אחיה למחצה של לוסי.
שרה קנינג – קתרין דרו (עונה 1), אמה המאמצת של ננסי, שמתה מסרטן הלבלב שנה לפני אירועי הסדרה.
מיילס גסטון וילנויבה – אוון מרווין (עונה 1), בן למשפחת מרווין המשמש כבן ברית פוטנציאלי עבור ננסי.
סטיבי לין ג'ונס – לורה טנדי (עונה 1), אחותה של טיפאני ובת זוגו לשעבר של אייס, שחושדת שאחותה נרצחה.
קנת מיטשל – ג'ושוע דוד (עונה 1), אחיה למחצה של לוסי סייבל.
זוריה וונג – צ'ארלי פאן, אחת מאחיותיה הצעירות של ג'ורג'.
ג'רלדין צ'יו – ג'סי פאן, אחת מאחיותיה הצעירות של ג'ורג'.
כרמן מור – האנה גרואן (עונה 2; אורחת בעונות 1 ו-3), השומרת של החברה ההיסטורית של הורסשו ביי.
עדילה דוסאני – אמנדה בובסי (עונה 2; אורחת בעונה 3), אחותו התאומה של גיל ובת זוגו לשעבר של אייס.
ראיין-ג'יימס האטנאקה – אייב טמורה (עונה 2), בלש חדש בהורסשו ביי, שמחליף את קארן הארט.
אנג'י סביץ' – אודט לאמר (עונה 2), בת אצולה צרפתייה שלאחר שהוצאה להורג הפכה לרוח ים נקמנית.
פראנה אקילה – גיל בובסי (עונה 2), אחיה התאום של אמנדה ובן זוגה לשעבר של ננסי.
שאנון קוק – גרנט (עונה 2), אחיו למחצה של אייס.
רוקיה ברנרד – ולנטינה סמואלס (עונה 2), עיתונאית שנשכרת לכתוב מאמר חשיפה על משפחת הדסון.
בו מרטינובסקה – טמפרנס הדסון (עונה 3; אורחת בעונה 2), אמה הקדמונית של ננסי וחברה לשעבר ב"נשים בלבן", ארגון העוסק בכישוף.
אריקה סרה – ג'ין רוזריו (עונה 3; אורחת בעונה 2), תובעת מחוזית שהופכת בשלב מאוחר יותר לבת זוגו של קרסון.
ג'ון הרלן קים – הסוכן פארק (עונה 3), סוכן FBI שיוצא לזמן קצר עם ננסי.
רייצ'ל קולוול – אדי סוקטומה (עונה 3), יועצת S.T.E.M שעובדת במרכז לנוער של נד והופכת לבת זוגה של בס.
אוליביה טיילור דאדלי – צ'ריטי הדסון-דאו (עונה 3) , בתה המנוחה של טמפרנס.
דאדלי מגלמת גם את דמותה של טמפרנס הדסון, לאחר שהאחרונה לקחה את פניה של בתה.
צוות השחקנים והדמויות > דמויות אורחות

פמלה סו מרטין - הארייט גרוסט
סקירה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 18 | 18 | 9 באוקטובר 2019 | 15 באפריל 2020 |
|  | 2 | 18 | 18 | 20 בינואר 2021 | 2 ביוני 2021 |
|  | 3 | 13 | 13 | 8 באוקטובר 2021 | 28 בינואר 2022 |
|  | 4 | 13 | 13 | 31 במאי 2023 | 23 באוגוסט 2023 |
הפקה > פיתוח

מאז שנת 2015 אולפני "CBS Television Studios" ניסו לעבד את סדרת הספרים של ננסי דרו לסדרת טלוויזיה. האולפנים צילמו פרק פיילוט לסדרת טלוויזיה שנקראה "דרו", שהציג את ננסי דרו כמבוגרת בגילומה של שרה שאהי שעובדת עבור משטרת ניו יורק. האולפנים לא היו מרוצים מהתוצאה ונטשו את הפרויקט. שנה לאחר מכן, רשת "NBC" החלה לפתח פרויקט חדש, שוב עם גרסה מבוגרת יותר של ננסי דרו, שכעת הייתה סופרת שעיבדה את הרפתקאותיה לספרים שכתבה, אך שוב הוחלט לגנוז את הפרויקט. ב-7 בספטמבר 2018, נודע שצמד היוצרים ג'וש שוורץ וסטפני סאבאג' מפתחים פרויקט חדש המבוסס על סדרת הספרים עבור רשת "The CW", ושלא כמו בשני הניסיונות הקודמים, גרסתם של השניים לדמותה של ננסי דרו תאמה והתבססה באופן מדויק יותר לשל זאת הספרותית.
ב-23 בינואר 2019, "The CW" הודיעה רשמית שהזמינה פיילוט מצמד היוצרים. חודש לאחר מכן, המפיקה מלינדה סו טיילור הצטרפה לצוות ההפקה. באפריל 2019, נשיא "The CW", מארק פדוביץ', חשף בריאיון שהסדרה תכלול אספקטים על-טבעיים. דבר זה מסמל חידוש רציני עבור דמותה של ננסי דרו מכיוון שעד כה, בכל תעלומה שננסי חקרה שנרמזו בה לכאורה אלמנטים על-טבעיים; שורש הפתרון למעשה היה נעוץ בהסבר רציונלי. ב-7 במאי 2019, הרשת הזמינה את הסדרה באופן רשמי.
ב-3 בפברואר 2021, הסדרה חודשה לעונה שלישית, שעלתה לשידור ב-8 באוקטובר 2021. ב-22 במרץ 2022, נמסר כי הסדרה חודשה לעונה רביעית. ב-26 באוקטובר 2022, נמסר כי עונה זו תהיה עונתה האחרונה של הסדרה.
הפקה > ליהוק

ב-14 בפברואר 2019, השחקנית קנדי מקמאן, שהחלה את הקריירה שלה אז, לוהקה לדמותה של ננסי דרו, והפכה לשחקנית השביעית המגלמת את הדמות. באותו היום, לאה לואיס לוהקה לדמותה של ג'ורג' פיין, שבעיבוד זה, תהיה צעירה עקשנית ומרדנית עם קונפליט נגד ננסי.
לאחר מכן, טונג'י קאסים לוהק לדמותו של נד ניקרסון, בן זוגה של ננסי, ומדיסון ג'ייזאני ואלכס סקסון לוהקו לדמויותיהם של בס מרווין ואייס, דמות שנוצרה עבור הסדרה; בהתאמה.
ב-15 במרץ 2019, פרדי פרינז ג'וניור לוהק לדמותו של קרסון דרו, אביה של ננסי. פרינז ג'וניור חשף שבמהלך הסדרה, יחסיו עם ננסי לא יהיו אידיאליים כרגיל, וישברו את הדימוי של מערכת היחסים המושלמת בין אב לבתו. שלושה ימים לאחר מכן, אלווינה אוגוסט לוהקה לדמותה של הבלשית קארן הנט.
ב-5 באפריל 2019, נודע שהשחקנית פמלה סו מרטין, שגילמה את ננסי דרו בסדרת הטלוויזיה "הרדי בויז/תעלומות ננסי דרו", תופיע בתפקיד אורח בפרק הפיילוט. ב-9 במאי 2019, נודע שהשחקן סקוט וולף יחליף את פרינז ג'וניור בגילום דמותו של קרסון דרו. ב-16 במאי 2019, ריילי סמית' הצטרף לצוות השחקנים.
הפקה > צילומים

צילומי העונה הראשונה החלו ב-22 ביולי 2019, והתעתדו להסתיים ב-7 באפריל 2020, בוונקובר, קולומביה הבריטית. ב-12 במרץ 2020, הצילומים הופסקו עד להודעה חדשה בעקבות התפרצות מגפת הקורונה. עם זאת, ב-14 באפריל 2020, חודש לאחר הפסקת הצילומים נחשף כי פרקו השמונה-עשר של העונה ישמש כפרק סיום העונה הנוכחית.
צילומי העונה השנייה החלו ב-29 בספטמבר 2020, והופסקו שוב בעקבות עיכוב בבדיקות לגילוי תחלואה במגפת הקורונה; עם זאת, הצילומים התחדשו שבוע לאחר מכן.
צילומי העונה השלישית החלו ב-13 ביולי 2021, והסתיימו ב-9 בדצמבר 2021. צילומי העונה הרביעית החלו ב-19 ביולי 2022, והסתיימו ב-15 בדצמבר 2022.
מוצרים נלווים > רומנים

ב-31 במרץ 2020, יצא לאור רומן נלווה לעלילת הסדרה בשם "Nancy Drew: The Curse", שנכתב על ידי הסופרת מיקול אוטסו ומשמש כפריקוול לאירועיה.
ספין אוף

ב-28 באוקטובר 2020, הוכרז נמסר כי רשת "The CW" שוקדת על פיתוח סדרת הספין אוף "טום סוויפט". הסדרה מבוססת על סדרת ספרים בשם זהה ונוצרה על ידי מלינדה סו טיילור, נגה לנדאו וקמרון ג'ונסון. ב-26 בינואר 2021, נמסר על ליהוקו של טיאן ריצ'רדס לדמותו של סוויפט, לאחר שהופיע לראשונה במהלך עונתה השנייה של "ננסי דרו". ב-8 בפברואר 2021, הוכרז כי על בימוי פרק הפיילוט יהיה אמון הבמאי רובן גרסיה. ב-11 במאי 2021, נמסר על ליהוקו של לוואר ברטון לדמותו של בראקלי, בינה מלאכותית ועוזרו של סוויפט. ב-30 באוגוסט 2021, נמסר כי הסדרה הוזמנה רשמית ועתידה לעלות לשידור במהלך עונת השידורים של 2021–22. בפברואר 2022, נמסר על ליהוקה של אשלי מארי לדמותה של זנזי פולרטון, ושל מרקיז וילסון, אפריל פרקר ג'ונס ואלברט מוואנגי לדמויותיהם של אייזק וגה, לוריין סוויפט ורואן, בהתאמה. במרץ 2022, נמסר על ליהוקה של וורד הורטון לצוות השחקנים המשני, ונודע כי הסדרה תעלה לשידור ב-31 במאי 2022.
4 באוקטובר

4 באוקטובר הוא היום ה-277 בשנה בלוח הגרגוריאני (278 בשנה מעוברת). עד לסיום השנה נשארו עוד 88 ימים.
אירועים היסטוריים ביום זה

1582 – האפיפיור גרגוריוס השלושה עשר מחיל את הלוח הגרגוריאני (הקרוי על שמו). באיטליה, בפולין, בפורטוגל ובספרד, היום שלמחרת ה-4 באוקטובר 1582 הוא ה-15 באוקטובר. עשרה ימים הושמטו
1824 – מקסיקו הופכת לרפובליקה
1830 – בלגיה הופכת למדינה עצמאית לאחר שהיא נפרדת מהולנד
1883 – נסיעת הבכורה של הרכבת "אוריינט אקספרס"
1910 – פורטוגל הופכת לרפובליקה. המלך מנואל השני נמלט לבריטניה
1927 – הפסל גוטזון בורגלום ועימו כ־400 עובדים מתחילים בחציבת הר ראשמור
1945 – נוסדה תנועת המרי העברי
1957 – ברית המועצות משגרת את הלוויין המלאכותי הראשון בהיסטוריה – ספוטניק 1
1958 – חוקת צרפת נחתמת ומתחילה הרפובליקה הצרפתית החמישית
1966 – באסוטולנד זוכה בעצמאות מבריטניה ומשנה את שמה ללסוטו
1992 – אסון ביילמר: מטוס מטען של אל על מתרסק לשכונת המגורים ביילמר באמסטרדם. חמשת אנשי הצוות ו-38 תושבים נהרגים
1993 – בשיאו של המשבר החוקתי ברוסיה, מורה נשיא רוסיה בוריס ילצין לטנקים של הצבא להסתער על בניין הפרלמנט הרוסי
2001 – אסון המטוס בים השחור: מטוס נוסעים של סיביר אייר מדגם טופולב 154, בדרכו מתל אביב לנובוסיבירסק, מתרסק בים השחור לאחר שנפגע בשוגג מטיל של צבא אוקראינה, 78 נוסעי המטוס ואנשי הצוות נהרגים
2003 – הפיגוע במסעדת מקסים בחיפה: 21 נרצחים ו-51 נפצעים
2005 – הוריקן סטן פוגע במקסיקו ומרכז אמריקה והורג מעל ל-600 אנשים
2006 – האלבום "Back to Black" של איימי ויינהאוס, שמחזיק בתואר האלבום הנמכר ביותר בבריטניה, יוצא לאור
נפטרו

1497 – חואן, נסיך אסטוריאס (נולד ב-1478)
1582 – תרסה מאווילה, נזירה וקדושה קתולית ספרדייה (נולדה ב-1515)
1597 – סרצה דנגל, קיסר אתיופיה (נולד ב-1550)
1669 – רמברנדט ואן ריין, צייר הולנדי (נולד ב-1606)
1747 – אמארו פרגו, פריבטיר וסוחר ספרדי (נולד ב-1678)
1880 – ז'אק אופנבך, מלחין יהודי גרמני (נולד ב-1819)
1903 – אוטו ויינינגר, פילוסוף אוסטרי ממוצא יהודי אנטישמי (נולד ב-1880)
1904 – פרדריק ברתולדי, פסל צרפתי, יוצרו של פסל החירות (נולד ב-1834)
1947 – מקס פלאנק, פיזיקאי גרמני (נולד ב-1858)
1954 – נח גד וינטרוב, רב, משורר ומחבר ספרים (נולד ב-1888)
1970 – ג'ניס ג'ופלין, זמרת אמריקאית (נולדה ב-1943)
1974 – אן סקסטון, משוררת וסופרת אמריקאית שהתאבדה (נולדה ב-1928)
1982 – אחמד חסן אל-בכר, נשיא עיראק (נולד ב-1914)
1989 – גרהאם צ'אפמן, קומיקאי בריטי (מחבורת "מונטי פייתון") (נולד ב-1941)
2003 – זאב אלמוג (אברוצקי), קצין בחיל הים בדרגת סגן-אלוף (נולד ב-1932)
2006 – דן וינד, מהנדס אזרחי (נולד ב-1935)
2009 – גינטר ראל, טייס קרב גרמני (נולד ב-1918)
2009 – מֶרסֶדֶס סוֹסָה, זמרת ארגנטינאית (נולדה ב-1935)
2011 – שמואל שילה, שחקן ובמאי תיאטרון ישראלי (נולד ב-1929)
2011 – חנן פורת, רב, איש חינוך וחבר הכנסת (נולד ב-1943)
2016 – יעקב שמאי, חבר הכנסת מטעם הליכוד (נולד ב-1940)
2017 – ליאם קוסגרייב, פוליטיקאי אירי שכיהן כטישך (ראש ממשלת אירלנד) (נולד ב-1920)
2019 – דיאן קארול, שחקנית וזמרת אמריקאית (נולדה ב-1935)
2020 – קנזו טקאדה, מעצב אופנה יפני (נולד ב-1939)
2022 – לורטה לין, זמרת, פזמונאית וגיטריסטית אמריקאית, זוכת פרסי גראמי, פרסי מוזיקת הקאנטרי ופרסי המוזיקה האמריקאית (נולדה ב-1932)
2024 – חזום חזום, כדורגלן ישראלי (נולד ב-1948)
2024 – האשם ספי א-דין, איש דת שיעי לבנוני (נולד ב-1964)
חגים ואירועים החלים ביום זה

מתחיל שבוע החלל העולמי
יום החיות הבינלאומי
חג פרנציסקוס הקדוש
3 באוקטובר – 5 באוקטובר
אוקטובר
לוח אירועים שנתי
באסטר קיטון
רמברנדט
מקס פלאנק
ג'ניס ג'ופלין
למה נשים רוצחות

| --- | --- |

כותרת הפתיחה של העונה הראשונה
 שיר הנושא:  "L-O-V-E" מאת נט קינג קול (עונה 1)
 סוגה:  קומדיה שחורה דרמה קומית
 יוצרים:  מארק צ'רי
 שחקנים:  עונה 1: לוסי לו ג'יניפר גודווין קירבי האוול-בפטיסט אלכסנדרה דדריו סם ייגר סיידי קאלבנו ג'ק דוונפורט ריד סקוט עונה 2: אליסון טולמן לאנה פרייה ב. ק. קאנון ג'ורדן כריסטי מת'יו דדאריו ורוניקה פלקון ניק פרוסט
 ארץ מקור:  ארצות הברית ארצות הברית
 שפות:  אנגלית
 מספר עונות:  2 
 מספר פרקים:  20 
 הפקה
 מפיק:  אנה קולף מארק גרוסן
 מפיקים בפועל:  מארק צ'רי מייקל הנל מינדי שולטהיס בריאן גרייזר פרנצ'י קלפו מארק ווב
 חברת הפקה:  Black Lamb Acme Productions Cherry Productions Imagine Television Studios CBS Television Studios
 הפצה:  פרמאונט גלובל
 טכניקת צילום:  מצלמה יחידה 
 מוזיקה:  מתיאו מסינה, סטיב ג'בלונסקי 
 אורך פרק:  46–56 דקות
 שידור
 רשת שידור:  CBS (עונה 1) פרמאונט+ (עונה 2)
 רשת שידור בישראל:  HOT3
 תקופת שידור מקורית:  15 באוגוסט 2019 – 29 בינואר 2021
 תקופת שידור בישראל:  14 בנובמבר 2019 – רץ
 קישורים חיצוניים
 אתר רשמי
 דף התוכנית ב-IMDb
 
למה נשים רוצחות (באנגלית: Why Women Kill) היא סדרת טלוויזיה אמריקאית מסוגת דרמת-קומדיה שחורה שנהגתה על ידי היוצר מארק צ'רי עבור רשת "CBS". הסדרה מתרחשת בפרקי זמן שונים, ומתארת את האירועים המובילים לרציחות המתרחשות על ידי נשים. הסדרה עלתה לראשונה ב-15 באוגוסט 2019, ועונתה הראשונה כוללת 10 פרקים. זמן קצר לפני סיום העונה הראשונה, הסדרה חודשה לעונה שנייה, שעלתה לשידור ב-3 ביוני 2021. בדצמבר 2021, הסדרה חודשה לעונה שלישית. עם זאת, החידוש בוטל לפני שהפקת העונה התחילה ביולי 2022.
תקציר העלילה > עונה 1

עלילת העונה עוקבת אחר שלוש נשים משלושה עשורים שונים הקשורות בכך שכולן גרות באותה אחוזה בפסדינה וחוו בגידה בנישואיהן – בת'-אן סטנטון היא עקרת בית המרוצה מחייה בשנת 1963 עד שנודע לה על הרומן של בעלה; סימון גרוב היא אשת החברה הגבוהה שמגלה שבעלה השלישי הוא הומוסקסואל ומתחילה רומן משלה עם גבר צעיר בשנת 1984; וטיילור הארדינג היא עורכת דין במקצועה, שעל אף שהיא מנהלת נישואים פתוחים בשנת 2019, מגלה שהזוגיות שלה נמצאת במבחן כאשר היא ובעלה נמשכים לאותה אישה. הבגידה בכל נישואין מתחילה שרשרת אירועים שמסתיימת בכך שכל אישה משלושתן נוטלת את חייו של אדם אחר.
תקציר העלילה > עונה 2

עונה זו מתרחשת כולה בשנת 1949, ומתמקדת בדמותה של אלמה פילקוט, עקרת בית ממעמד הביניים המקנאה בנשות "מועדון הגננות" היוקרתי, ומעוניינת להצטרף אליהן. עם תחילת העונה, אלמה מגלה שבעלה, הווטרינר ברטרם פילקוט, הוא למעשה רוצח סדרתי שמשתמש בתרופות בעזרתן הוא מרדים חיות שמצבן הרפואי קשה על מנת להרדים בני אדם שהוא סבור שסבלם (כתוצאה ממחלות קשות שונות) עולה על הערך שבחייהם, ובעזרת טכניקות של הונאה והטעיה היא יוצאת למסע נקמה במסגרתו היא מביאה, במישרין או בעקיפין, למותם של מספר בני אדם, בדרכה אל התהילה אותה היא מבקשת.